[{"text_idx": "#000001", "text": "Developing the future workforce of Wales"}, {"text_idx": "#000005", "text": "Mae Gethin Evans, sy\u2019n brentis plymer, wedi dod i amlygrwydd ledled Cymru diolch i hysbyseb ar S4C yn hyrwyddo prentisiaethau."}, {"text_idx": "#000012", "text": "\u201cRwy\u2019n dweud wrth bawb nad dim ond pobl sydd newydd adael yr ysgol sy\u2019n gwneud prentisiaeth,\u201d meddai Gethin, a fu\u2019n gweithio gyda chwmni argraffu am 12 mlynedd cyn newid gyrfa er mwyn cynnal ei deulu. \u201cRwy\u2019n enghraifft berffaith o hynny."}, {"text_idx": "#000013", "text": "\u201cRwy wrth fy modd a\u0302 gwaith plymer ac rwy\u2019n teimlo\u2019n gartrefol gydag AHE sy\u2019n eich cefnogi i symud ymlaen ac sy\u2019n gwmni da i weithio iddyn nhw. Rwy\u2019n mwynhau fy mhrentisiaeth achos rwy\u2019n dysgu sgiliau newydd. Mae tri ohonon ni wedi symud ymlaen o Brentisiaeth Sylfaen gyda\u2019n gilydd ac rydyn ni\u2019n bownsio syniadau rhwng y naill a\u2019r llall."}, {"text_idx": "#000015", "text": "Yn y flwyddyn ddiwethaf, mae wedi symud ymlaen i weithio ar brosiectau mwy o faint ac mae ganddo ei fan waith ei hunan. Mae\u2019n mwynhau bod ar alwad gan fod hynny\u2019n gyfle i wella\u2019i brofiad a\u2019i sgiliau wrth orfod datrys gwahanol broblemau plymio a gwresogi ar ei ben ei hun."}, {"text_idx": "#000016", "text": "Gethin oedd yn gyfrifol am berswadio\u2019i hen ffrind a chyn-gydweithiwr yn y cwmni argraffu, Sion Jones o Aberystwyth, i wneud prentisiaeth. Mae Sion bellach yn gwneud yn dda fel saer coed ac mae yntau, fel Gethin, yn Llysgennad Prentisiaethau."}, {"text_idx": "#000022", "text": "\u201cMae nod Llywodraeth Cymru o sicrhau miliwn o siaradwyr Cymraeg erbyn 2050 yn golygu na fu erioed yn bwysicach i chi ddatblygu sgiliau dwyieithog er mwyn gwella\u2019ch cyfleoedd ym myd gwaith.\u201d"}, {"text_idx": "#000024", "text": "Os hoffech wybod mwy am gyfleoedd ar gyfer prentisiaethau, ewch i Gyrfa Cymru gyrfacymru.llyw.cymru/prentisiaethau neu ffoniwch 0800 028 4844."}]